
Vorto  de  la  redaktoro 


Mi  ne  bedaŭru  ke  venis  sufiĉe  granda 
kvanto  da  artikoloj  ĉifoje,  sed  mia  enkonduko 
tial  estu  escepte  mallonga.  Nu,  du  trionoj  de  ĉi 
tiu  numero  estas  okupataj  de  la  tre  interesa 
eseo  (Esperanto  kaj  Ateismo)  de  D.Blanke. 

De  la  lasta  numero  okazis  UK  en  Lille,  kaj 
ĉi-kongrese  niaj  agadoj  estis  aparte  sukcesaj, 
laŭ  diversaj  kriterioj  :  deko  da  novaj  membroj, 
salon-plena  partopreno  al  la  debato  pri 
“Ateismo  kaj  la  rajto  je  libera  esprimiĝo”. 
Pluraj  laŭtvoĉe  legis  siajn  kontribuojn  al  la 
debato.  Kelkajn  mi  kolektis  kaj  publikigas. 

Rilate  al  la  pluraj  proponoj  pri  nova 
simbolo  de  ATEO,  voĉdonado  inter  la 
ĉeestantoj  montris,  ke  ĉiuj  proponoj  havas 
siajn  subtenantojn,  ankaŭ  la  propono,  ke 
ATEO  entute  ne  havu  ŝildon.  Tamen, 
malgranda  plejmulto  opiniis,  ke  ni  retenu  nian 
ekzistantan  simbolon,  nur  forigante  la  literon 
A  (kiu  origine  signifis  "Ameriko"  kaj  ne 
"Ateismo").  Dankon  al  ĉiuj,  kiuj  kontribuis 
proponojn  pri  nova  simbolo  ! 


"Helpu  !  Nia  revuo  estas  en  danĝero  !" 

Aliteme,  jam  antaŭ  pli  ol  unu  jaro,  mi 
unuafoje  atentigis  ke  mi  ĉesigos  mian 
redaktorecon  fine  de  20 1 5 .  Ni  esperis  ke  la 
UK  estos  oportuna  momento  por  trovi 
anstataŭanton.  Ve  !  Gis  nun  neniu 
respondis  pozitive. 

Tre  bonvena  estos  ies  sinpropono.  Ni 
antaŭdankas. 


Christian  Riviere  (Francujo) 


Ateismo  kaj  la  rajto  je  libera 
esprimiĝo 

(kongresa  temo) 

Unua  parto  : 

Kiam  mi  legis  la  temon  en  la  bulteno  "Ateismo", 
mi  unue  penis  kompreni  la  temon  kaj  tial,  serĉis 
la  signifojn  de  la  vortoj. 

Unue,  ateismo  : 

Laŭ  PIV,  ateismo  estas  doktrino  kiu  neas  la 
ekziston  de  dioj  aŭ  Dio.  Kaj  doktrino  estas  aro 
de  la  principoj  kaj  sistemaj  teorioj  kiujn 
instruas  iu  religio,  filozofio,  scienco,  politika 
partio. 

Laŭ  vikipedio  :  Ateismo  estas  grekdevena  vorto 
kiu  signifas  sendiismon  aŭ  di-neismon. 

Tamen,  laŭ  PIV :  -ismo  estas :  sufikso 
montranta  sistemon  kiu  trudas  al  personoj  sub 
ĝia  influo  difinitan  konduton  ;  ĝi  sekve  aplikiĝas 
al  :  doktrino,  movado  aŭ  sistemo  de  iu  persono 
kaj  de  ties  sekvantoj  ;  doktrino  aŭ  sistemo  rilata 
al  iu  temo. 

Trudi  :  devigi  iun  kontraŭ  lia/ŝia  volo  al  io 
malagrabla,  devige  akceptigi  ion  al  iu. 

Resume  :  Jam  la  temo  pripensigis  min.  Por 
multaj  homoj  la  ismoj  estas  trudaj  doktrinoj. 

Do,  parenteze,  mi  titolus  nian  bultenon  : 
"Sendia",  "la  Sendiulo",  aŭ  "Sendiulo". 
(Espereble,  tiu  nomo  ne  estas  jam  uzata  de  alia 
organo).  "Sendiulo"  montras  "staton"  sen  ideo  de 
tmdo. 

Dua  parto  : 

Cu  ni  volas  trudi  la  sendiecon  aŭ  ĉu  ni  nur 
volas  prireklami,  montri,  konigi  nian 
senkredecon  ?  Mia  opinio  estas  ke  ni  ne  devas 
tmdi  nian  senkredecon  sed  prireklami,  konigi 
ĝin,  dirante,  ekzemple,  tutsimple :  mi  estas 
sendia.  (en  franca  lingvo  :  je  suis  un  mecreant) 
La  diskuto  povus  esti  tia  :  -  mi  estas  sendia  - 
kial  ?  -  la  sciencaj  scioj  nun  pruvas  la  erarecon 
de  la  Libroj  (Biblio,  Evangelio,  Korano,  Torao 
ktp...).  -  donu  ekzemplojn  !  -  La  kreiĝo  de  Tero 

kaj  de  la  universo  laŭ  la  Libroj  estas  erara.  -  vi 
ne  respektas  la  religiojn  !  -  vi,  respektu  la 
individuan  liberecon.  Mi  rajtas  esprimiĝi  kiel  mi 
volas. 

Ĉu  oni  ankaŭ  rajtas  diri :  la  dioj,  samkiel 
Avofrosto,  ne  ekzistas.  Tio  estas  mokado,  sed 
trudi  la  ekziston  de  dio  aŭ  dioj  estas 
kontraŭlibere,  kaj  trudi  preceptojn  laŭ  la  laŭdire 
Sanktaj  Libroj  estas  ankoraŭ  pli  kontraŭlibere. 
Kompreneble,  por  diri  mokadon,  la  esprimiĝo 
devas  esti  plene  libera.  La  libera  esprimiĝo  estas 
parto  de  la  individua  libereco  kaj  la  libereco 
estas  valoro  kiun  oni  aprobas  aŭ  ne.  Mi 
memorigas  al  vi  kio  estas  la  libereco  : 

"La  libereco  estas  la  stato  de  homo  aŭ  popolo, 
kiu  ne  suferas  de  devigoj,  de  submetoj  aŭ  de 
servodevoj  farataj  de  alia  homo,  de  tirana 
potenco  aŭ  alia  potenco,  kaj  ankaŭ  la  libereco 
estas  la  stato  de  homo  aŭ  popolo  kiu  uzas  tiun 
rajton  ne  malhelpante  la  liberecon  de  la  aliaj. " 
Kiam  oni  submetiĝas  al  iu  religio  kaj  al  ties 
institucioj,  tio  nomiĝas  "submetiĝo"  / 
"soumission"  en  la  franca  lingvo. 

Tria  parto  : 

La  esprimiĝo  devas  esti  libera  kaj  ankaŭ  la 
libereco  devus  esti  konstitucia  kaj  leĝa  valoro. 
Universala  Deklaracio  de  Homaj  Rajtoj. 
Artikolo  19.  Ciu  havas  la  rajton  je  libereco  de 
opinio  kaj  esprimado  ;  ĉi  tiu  rajto  inkluzivas  la 
liberecon  havi  opiniojn  sen  intervenoj  de  aliaj, 
kaj  la  rajton  peti,  ricevi  kaj  havigi  informojn  kaj 
ideojn  per  kiu  ajn  rimedo  kaj  senkonsidere  pri  la 
landlimoj. 

La  demando  devus  esti :  Kiu  lando,  kiu  registaro 
aprobas  la  valoron  "Libereco".  Instinkte,  mi 
dirus  "neniu".  Necesus,  certe,  listi  ĉiujn  landajn 
aŭ  regionajn  konstituciojn.  Necesus  listi  ĉiujn 
leĝojn  kiuj  ofte  kontraŭdiras  la  konstituciojn, 
necesus  listi  ĉiujn  sociajn  kaj  religiajn  ordonojn 
kiuj  estas  cititaj  en  la  laŭdire  Sanktaj  Libroj. 

Do,  necesus  legi  la  Librojn  pri  hinduismo, 
budhismo,  judismo,  kristanismo,  islamo  ktp... 
Ankaŭ  necesus  listi  la  realajn  eventojn  kiuj 
okazas  en  la  diversaj  landoj.  Vasta  laboro  ! 
Ankaŭ  necesus  analizi  la  laŭdire  demokratiojn. 


Parenteze  :  la  politikistoj  elstarigas  ofte  la 
demokration.  Tamen,  oni  sciu  ke  la  demokratio 
estas  nur  la  povo  de  la  plimulto  de  la  homoj  de 
iu  lando  kiuj  balotas  aŭ  voĉdonas.  Ofte  la 
rezulto  de  iu  baloto  malpermesas  la  individuan 
liberecon.  Oni  devas  mediti  pri  tio  kaj  ne 
konfŭzi  la  du  ideojn  "libereco"  kaj  "demokratio". 
Koncerne  la  religiojn,  devas  esti  du  kondiĉoj.  La 
lando  devas  esti  laika,  t.e.  la  disigo  inter  la  ŝtato 
kaj  la  eklezio  devas  esti  plena.  Ne  nur  la 
institucioj  sed  ankaŭ  la  preĝejoj  devas  esti 
venditaj,  la  preteksto  de  la  kulturo  por  restaŭri  la 
preĝejojn  per  la  impostoj  estas  friponaĵo.  La 
restaŭrado  devas  esti  pagita  de  la  religianoj  kaj 
de  tiuj  kiuj  opinias  ke  la  preĝejoj  estas  kulturaĵo. 
Tio  nomiĝas  "libereco"  kaj  "respondeco".  Ankaŭ 
la  laikeco  ne  estas  sufiĉa.  La  privataj  aferoj  ne 
devas  iri  trans  la  limon  de  la  individua  libereco. 

Kvara  parto. 

Cu  oni  rajtas  kontraŭdiri  la  religiojn,  moki  la 
religiojn  ?  Se  oni  havas  la  rajton  je  libera 
esprimiĝo,  oni  rajtas  moki  kaj  tial  oni  devus  havi 
la  rajton  moki  la  religiojn.  Tamen  en  multaj 
landoj  oni  ne  rajtas  moki  aŭ  tutsimple  diri  sian 
opinion,  kaj  reale  eĉ  en  la  oficialaj  liberaj  landoj 
malgraŭ  bonaj  leĝoj,  oni  ne  rajtas  esprimiĝi 
libere  pro  sociaj  kutimoj.  En  Francujo,  oni  rajtas 
moki  la  religiojn  sed  la  lukto  por  konservi  tiun 
rajton  estas  senfina.  Necesas  diri  ankaŭ  ke  la 
kugloj  ne  agnoskas  la  leĝojn  kaj  siblas  kelkfoje 
danĝere.  Mi  pensas  (sed  mi  povas  erari)  ke  moki 
la  religiojn  ne  helpas  al  la  plimultiĝo  de  la 
sendiuloj  kaj  al  la  pligrandiĝo  de  la  libereco.  Pli 
efike  estus  proklami  ke  ni  estas  sendiaj  kaj 
kuraĝigi  la  homojn  membriĝi  grandkvante  al  nia 
asocio.  Granda  kvanto  da  sendiuloj  bone 
listitaj  en  nia  asocio  nin  fortigos. 

Ahado  Michel  (Francujo) 

Dum  la  pasintaj  jaroj  mi  rimarkis,  ke  ankaŭ 
en  la  esperanto-komunumo  ekestis  riproĉo  pri 
rasismo,  kiam  temas  pri  religikritiko.  Tio  okazis 
pri  la  ilustrita  religikritika  infanlibro  „Kie  ni 
povas  trovi  Dion  ?  demandis  la  eta  porkido“  de 
Michael  Schmidt-Salomon  kaj  Helge  Nyncke. 


ATEO  21 


Paĝo  3 


Novembron 


2015 


Rasismo  estas  klare  difinita  nocio,  ekzemple 
laŭ  la  franca  leĝaro  :  temas  pri  diskriminacio 
kontraŭ  personoj  pro  origino,  sekso,  fizika 
aspekto,  handikapo,  seksa  orientiĝo,  aparteno  al 
etna  aŭ  religia  gmpo. 

Do,  tute  klare  primoko  kaj  ŝerco  pri  religiaj 
kutimoj  ne  devas  esti  konsiderata  kiel 
diskriminacio,  sed  kiel  libero  de  opinio.  Ili 
malegalas  al  instigo  al  malamo  de  homgrupo  aŭ 
al  kalumnio  de  homgrupo  pro  religio.  Mi 
absolute  konsentas  kun  Stephane  Charbonnier, 
ĉefredaktoro  de  la  franca  semajna  gazeto 
Charlie  Hebdo,  kiun  pasintjanuare  murdis 
religiaj  fanatikuloj.  Li  dediĉis  tutan  libreton  al  la 
kritiko  de  la  nocio  islamofobio,  tute  maltaŭga 
nocio. 

Laŭ  li,  simple  ne  eblas  insulti  religion.  Male, 
laŭ  li  estas  maljuste  aserti,  ke  religianoj  nepre  ne 
komprenas  humuraĵojn.  Krome,  li  ne  trovas 
bona  la  klasigadon  de  civitanoj  laŭ  religioj.  La 
nocio  de  blasfemo  laŭ  li,  ĉefe  helpas  la 
subpremadon  de  esprimlibero. 

PEN-klubo  intemacia,  do  la  asocio  de  poetoj, 
eseistoj  kaj  romanverkistoj  konsentis  kun  tiu 
opinio  kaj  ĉi-jare  transdonis  la  premion  pro 
agado  por  esprimlibero,  al  la  redaktoro  de 
Charlie  Hebdo  postvivinta  la  atencon  en 
januaro.  Protestis  kontraŭ  tio  kelkaj  anglalingvaj 
aŭtoroj,  kiuj  sen  kono  de  la  franca,  akuzis  la 
franclingvan  gazeton  pri  rasismo.  Forte  subtenis 
tiun  premiadon  aliflanke  Salman  Rushdie,  mem 
de  jardekoj  en  vivdanĝero  pro  dekreto  de  la 
irana  ŝtato. 

Mia  celo  ĉi  tie  ne  estas  detaligi  tiujn  publikajn 
diskutojn  ĉirkaŭ  la  konata  gazeto,  sed  alvoki 
franclingvajn  ATEO-anojn  esperantigi  la  supre 
jam  menciitan  libreton  de  Stephane  Charbonnier 
„Lettre  aux  escrocs  de  1'islamophobie  qui  font  le 
jeu  des  racistes“  kaj  krome  atente  legi  Charlie 
Hebdo-n  ĉefe  priatentante  artikolojn,  kiuj 
pritraktas  religikritikajn  temojn  kaj  traduki  aŭ 
resumi  ilin,  por  ke  la  internacia  legantaro  de 
ATEO  povu  profiti  de  ili. 

Mi  finas  resumante  raporteton  de  Zineb  de  la  8a 
de  julio  2015,  ĉar  ĝi  estas  esperiga  :  En  Islando  la 


indigno  pro  la  atencoj  kontraŭ  la  Charlie-Hebdo- 
anoj  estigis  ŝanĝon  de  leĝo  :  Oni  tie  abolis  -  post 
peto  de  la  pirata  partio  -  la  kontraŭblasfemajn 
leĝojn,  kiuj  ekzistis  ekde  1940.  Protestis  kontraŭ 
tio  la  katolika  eklezio,  sed  episkopo  de  la  luterana 
eklezio  (80%  de  la  islandanoj)  bonvenigis  tiun 
ŝanĝon  dirante  ke  la  eklezio  devas  konsenti  kun  la 
modernaj  valoroj  kaj  respekti  la  esprimliberon  ! 

Maria  Merla  (Germanujo) 

La  uzado  de  libereco  por  esprimi  la  propran 
penson  dependas  de  la  kono  de  alies  penso.  «  Tot 
capita,  tot  sententia  »  («Kiom  da  homoj,  tiom  da 
opinioj  »)  memorigas  la  anktivuloj.  Por  ne  ofendi 
niajn  similulojn,  oni  bezonas  koni  iliajn  intiman 
sentemon,  kulturon,  morojn,  religion  kaj  fine  la 
tutan  historion  de  la  apartena  popolo. 

Ekstrema  fido  pri  la  propra  kredo  ne  povas 
rajtigi  malŝaton  de  alies  kredo.  Aliflanke  simpla 
regulo  de  sana  prudento  kaj  bonedukiteco 
postulas  malpermeson  trudi  insultajn  epitetojn  al 
iu  ajn,  ankaŭ  se  pravigitan  per  realaj  datenoj,  kiel 
konsideri  iun  kontraŭvole  nekleran  homon 
nekompetentulo  ;  elstrarigi  difektojn  malbonŝance 
havitajn  ktp. 

Koncerne  nuntempan  problemon  pri  pliakrigo 
de  la  religia  batalo  precipe  fare  de  islamo,  estas 
nepre  kondamninda  interŝanĝo  de  mokoj,  priridoj, 
vinjetoj  celitaj  por  profunde  vundi  la  animon  de  la 
adresitoj,  je  la  nomo  de  religia  libereco,  de  nepra 
absoluta  liberpenso,  kiu  fakte  ne  ekzistas  kaj  ne 
povas  realiĝi  iel  ajn,  se  oni  volas  eviti  reagojn 
abnormajn  kaj  ne  inversigeblajn,  kun  damaĝoj 
nereteneblaj  por  la  tuta  homa  komunumo. 

Prudento  lumigita  de  saĝo  devas  regi  ĉian  nian 
agon,  senkonsidere  al  posedo  de  la  vero,  valoro 
pure  subjektiva  kaj  necerta,  submetita  kiel  ĉiaj 
aĵoj  al  historia  evoluo  de  la  universa  vivo.  Ci- 
rilate  mi  opinias  utile  substreki  la  bonefikan 
influon  de  la  budhana  penso  pri  toleremo, 
respekto  al  aliuloj  ĉar  ni  ĉiuj  estas  parto  de  la 
universa  esenco  en  kiu  ni  vivas,  suferas  kaj  rajtas 
ankaŭ  ĝui  proporcie  al  nia  akirita  grado  de 
reciproka  kompreno.  Unuigite  en  la  lukto  por 

solvi  la  neeviteblajn  problemojn  de  kunvivado,  ni 
povas  strebi  kaj  esperi  pri  la  atingo  de  internaj 
paco  kaj  sereneco,  kiuj  nuraj  firmigas  veran  kaj 
sanan  progreson  al  la  tuta  vivo  sur  Tero,  ĉi  tiu 
malgranda  floso,  portanto  de  konscienco  pri 
senlima  universo,  kies  esplorado  okupos  la  homan 
aktivecon  dum  la  venontaj  jarmiloj. 

Pino  Lalli  (Italujo) 


Sincere,  mi  ne  facile  komprenis  la  rilaton  inter 
la  titolo  de  nia  hodiaŭa  debato  kaj  la  ĉi-jara 
okazaĵo  ĉe  Charlie  Hebdo.  Tion  mi  ekperceptis 
antaŭ-ne-longe.  Pro  pluraj  kialoj  : 

.  nur  unu  el  la  du  viktimaj  lokoj  estas  sidejo  de 
gazeto  ; 

.  nur  kvin  el  la  dek  ok  viktimoj  estas 
desegnistoj  (kaj  ne  ĉiuj  estis  karikaturistoj  pri 
religiaĵoj  !)  ; 

.  mi  supozas  ke  nur  malgranda  parto  de  la 
paĝaro  de  Charlie  Hebdo  estas  dediĉita  al 
mokado  de  religioj  (tion  konfirmis  Janine 
Dumoulins  kiel  regula  leganto  de  tiu  gazeto) ; 

.  inter  la  viktimoj  troviĝis  kaj  nekredantoj  kaj 
kredantoj,  inter  kiuj  katolikoj,  judoj  kaj  ... 
islamanoj  (ekz.  la  celkonscie  mortpafita 
policisto). 

Mi  sincere  opinias  ke  la  plejmulto  kaj  de  la 
kredantoj  kaj  de  la  nekredantoj  estas  sufiĉe 
inteligentaj  por  kompreni  ke  tiu  okazaĵo  estas 
nenio  krom  murdo. 

Car  la  amaskomunikiloj  gurde  elvokis  la 
problemon  de  la  karikaturoj  (tiel  responsigante  la 
viktimojn  mem  !),  mi  volonte  aldonus  kelkajn 
vortojn  : 

Unue,  estas  evidente  ke  la  tiel  nomata  «  delikto 
de  blasfemo  »  ne  ekzistas,  pro  la  simpla  kialo  ke 
en  respubliko  (des  malpli  en  laika  respubliko),  ĝi 
ne  havas  signifon,  eventuale  nur  religian  signifon, 
kion  ne  eblas  enkalkuli.  Ni  ne  povas  diri  «  Oni 
rajtas  blasfemi  »  nek  «  Oni  ne  rajtas  blasfemi  » 
ĉar  neniu  jura  decido  povus  serioze  uzi  tiun 
terminon. 

Due,  ni  ĉiuj,  kiel  homoj,  devas  respekti  la 
aliajn  homojn.  Tio  estas  absoluta  devo.  Sed  tio 


tute  ne  signifas  ke  respekto  de  kredoj  estas 
devigata  (cetere  en  Francujo  la  plej  granda  parto 
de  la  kredantaro  tion  komprenas,  akceptas  kaj  eĉ 
aprobas).  Eble  restas  problemeta  situacio  kiam 
oni  mokas  reprezentanton  de  iu  religio.  Nu,  estas 
klare,  ke  ne  la  homon  mem  oni  mokas  sed  la 
religion  tra  ties  reprezentanto,  kiu  cetere  memvole 
ne  kaŝas  siajn  konvinkojn. 

Trie,  estas  nekredeble  ke  oni  reparolas  pri  tio 
ĝuste  en  epoko  kiam  tiu  tradicio  (karikatura 
desegno)  neniam  delonge  en  nia  historio  estis 
tiom  malakra,  tiom  malmulte  impertinenta,  tiom 
mem-cenzurita  (ankaŭ  tion  prave  reliefigis  Janine 
Dumoulins  dum  nia  kongresa  kunveno).  Cetere, 
ni  ne  forgesu  ke  ĉirkaŭ  la  desegnoj  normale 
abundas  artikoloj,  kaj  nur  post  ilia  legado  eblas 
decidi  pri  la  vera  intenco  de  la  tuto. 

Kvare,  estas  evidente  ke  ĉirkaŭ  mi,  multaj  anoj 
de  la  katolika  religio  ja  havas  sufiĉe  da  humuro 
por  ne  ofendiĝi  pro  simpla  moko  de  propra 
religio.  Certe  multaj  el  ili  troviĝas  inter  la 
abonantoj  de  la  satira  ĵurnalo.  Aliekstreme,  mi 
ateisto  devas  rekoni  ke  mi  neniam  legis  eĉan 
linion  de  Charlie  Hebdo  (eĉ  se  mi  konas  plurajn 
el  la  mortintaj  desegnistoj  ĉar  ili  ofte  kontribuis 
en  aliaj  naciaj  ĵurnaloj).  Verdire,  mi  rekonas  ke 
mi  ne  tro  ŝatas.  Eble  humuro  mankas  al  mi. 

Konklude,  «  delikto  de  blasfemo  »  ne  ekzistas 
kaj  ne  povas  ekzisti  en  Francujo.  Pri  tio  ni  ne 
cedu,  almenaŭ  ĉar  multaj  landoj  tra  la  mondo  ne 
havas  tiun  bonŝancon,  kaj  supozeble  envias  nin. 

Pripenso  ekster  la  kongresa  debato  : 

Debati  pri  temo  rilatanta  al  iuj  "Limoj  de  la 
libereco"  ĝenis  min.  Verŝajne  ĝi  same  ĝenis  aliajn 
francojn  inter  la  ĉeestantoj,  eble  eĉ  kelkajn 
ofendis.  Kiu  libereco  ?  Cu  la  libereco  pafi  ?  Cu  la 
libereco  preĝi  ?  Cu  la  libereco  pensi  ?  Ne  utilas 
debato.  Pafi,  ne.  Preĝi  kaj  pensi  evidente  jes.  Fina 
punkto,  ĉar  la  respondoj  estas  konataj  de  pli  ol 
unu  jarcento. 

Tiun  ĉi  temon  oni  gurde  submetas  en  niaj 
amasmedioj,  tiel  sugestante  ke  povus  esti  limoj  ne 
ankoraŭ  difinitaj,  ke  eble  iuj  desegnistoj  tro  libere 

desegnis,  ke  eble  ili  iel  kulpus,  ke  ili  devus 
minimume  sin  cenzuri,  ke  ekzistus  "delikto  de 
blasfemo"  (!!),  ke  eble  (ha  jen  la  celo  de  la 
operacio)  la  leĝo  devus  esti  modifita,  eble  por 
konformiĝi  al  iu  eŭropa  integriĝo,  ke  ni  devus 
adaptiĝi,  ke  la  laikeco  estus  akcepto  de  ĉiuj 
religioj,  ke  ni  devus  elspezi  publikan  monon  por 
helpi  la  bonajn  kredantojn  kontraŭ  la  malbonaj, 
privatigi  la  edukadon  de  niaj  infanoj  anstataŭ  la 
publika  edukado  de  la  respubliko  ...  Haltu  !!  Tiu 
ludo  estas  tro  danĝera.  Mi  ne  fantazias  ĉar 
bedaŭrinde  tiu  evoluo  estas  laŭtage  konstatebla  en 
mia  lando.  Kio  okazis  antaŭ  kelkaj  monatoj  estas 
nur  plia  preteksto  por  rapidigi  la  procezon.  Fine 
procezo  kiu  neeviteble  alkondukos  nin  al  ... 
limigo  de  la  libereco  por  ni  ĉiuj. 

La  laikeco  estas  kompromisa  regulo  kiu  helpas 
nin  kunvivi,  kaj  profite  al  la  kredantoj  por  libere 
kredi,  preĝi  kaj  tion  elmontri,  kaj  profite  al  la 
nekredantoj  por  libere  pensi  kaj  esprimi  sian 
penson  kaj  sian  rifuzon  de  obskurismo. 

Siaflanke  pafistoj  estas  simple  murdistoj.  fli 
estas  nek  kredantoj,  nek  nekredantoj.  Tio  situas  ĉe 
tute  alia  nivelo  :  juro  kaj  puno. 

Christian  Riviere  (Francujo) 


Esperanto  kaj  Ateismo 

Antaŭrimarko 

La  sekva  teksto  baziĝas  je  germanlingva 
originalo  kun  la  titolo  „Esperanto  und 
Atheismus“,  kiun  ĉe  mi  mendis  la  ĉefredaktoro  de 
la  germana  revuo  „humanismus  aktuell“ 
(humanismo  aktuale),  organo  de  „Humanistische 
Akademie  Berlin-Brandenburg“  (Humanisma 
Akademio  de  [la  germanaj  federaciaj  landoj] 
Berlino  /  Brandenburgio)1. 

Sekvante  la  peton  de  la  redaktoro  mi  uzis  la 
eblecon  informi  la  legantaron  per  specifa  teksto 


1  Vd.  http://www.schattenblick.de/infopool/weltan/human- 
vd/whber  175.html  (ĉiujn  retligojn  mi  laste  kontrolis  10.7.2015) 


pri  la  vivanteco  kaj  idea  multkoloreco  de  la 
esperanta  lingvo-komunumo. 

Dominique  Simeone,  vicprezidanto  de  ATEO, 
min  petis  esperantigi  la  germanan  tekston.  A1  li 
mi  dankas  kelkajn  sugestojn,  korektojn  kaj 
informojn,  same  al  Raiph  Dumain  (Waŝingtono), 
kiu  estis  prezidanto  de  ATEO  de  1987  ĝis  2002. 

Ĉar  la  originalo  estis  dediĉita  al  germanaj 
legantoj,  ne  multon  sciantaj  pri  Esperanto,  mi  iom 
prilaboris  la  tekston  por  la  esperantlingvaj 
legantoj.  Mi  krome  iom  aktualigis  kaj  kompletigis 
ĝin.  Tamen  la  sekva  teksto  kompreneble  ne  povos 
elĉerpi  la  temon.  Mi  ĝojus,  se  aliaj  eble  pli  bone 
informitaj  homoj  povus  pliprofundigi  la  temon. 

1  Religioj  en  la  esperanta  lingvo- 
komunumo 

1.1  La  hilelismo  /  homaranismo  de 
Zamenhof 

Kiel  konate  la  iniciatinto  de  Esperanto,  L.L. 
Zamenhof  (1859-1917),  sekvis  du  idealojn,  kiuj 
por  li  formis  certan  unuecon.  Per  politike  neŭtrala 
lingvo  kaj  kvazaŭ  kosmopolita  religio  li  esperis 
fari  kontribuon  al  la  unuiĝo  kaj  interpaciĝo  de  la 
homaro,  disigita  per  malamo  kaj  interetnaj 
konfliktoj. 

Lian  kosmopolitan  religion  li  nomis 
„hilelismo“  laŭ  la  juda  saĝulo  Hillel,  kiu  vivis  de 
proksimume  60  a.n.e.  ĝis  proksimume  10  p.n.e. 
La  tekston  pri  hilelismo  Zamenhof  publikigis 
unuan  fojon  en  1906.  Prilaboritan  formon  de 
hilelismo  li  poste  nomis  „homaranismo“,  kiun  li 
publikigis  en  1913  (Zamenhof  1929  :  312-343)3. 
Sian  mirinde  aktualan  interpreton  pri  tio,  kio 
povus  esti  „Dio“,  Zamenhof  formulis  jene  : 

„La  plej  altan  por  mi  ne  kompreneblan  Forton, 
kiu  estas  la  kaŭzo  de  la  kaŭzoj  en  la  mondo 
materia  kaj  morala,  mi  povas  nomi  per  la  nomo 
„Dio“  aŭ  per  alia  nomo,  sed  mi  konscias,  ke  la 
esencon  de  tiu  „Forto“  ĉiu  havas  la  rajton  prezenti 


2  a.n.e.  =  antaŭ  nia  erao,  p.n.e.  =  post  nia  erao. 

3  Ankaŭ  vd.  la  analizon  de  Kiselman  2010. 

al  si  tiel,  kiel  diktas  al  li  lia  prudento  kaj  koro  aŭ 
la  instruoj  de  lia  eklezio.  Neniam  mi  devas 
malami  aŭ  persekuti  iun  pro  tio,  ke  lia  kredo  pri 
Dio  estas  alia  ol  mia“  (Zamenhof  1929:342). 

Ankaŭ  en  sia  poemo  ”Preĝo  sub  verda 
standardo”  Zamenhof  aludis  al  sia  tolerema 
koncepto  pri  Dio.  Dum  la  inaŭguro  de  la  unua 
Universala  Kongreso  de  Esperanto  (1905  en 
Boulogne-sur-Mer)  li  volis  prezenti  la  kompletan 
“preĝon”,  sed  pro  insisto  de  la  malpli  religiemaj 
kaj  pli  racionalisme  orientitaj  francaj  organizantoj 
li  ne  prezentis  la  lastan  strofon.  Jen  ĝi  : 

“Kuniĝu  la  fratoj,  plektiĝu  la  manoj, 

Antaŭen  kun  pacaj  armiloj  ! 

Kristanoj,  hebreoj  aŭ  mahomedanoj 

Ni  ĉiuj  de  Di’  estas  filoj. 

Ni  ĉiam  memoru  pri  bon’  de  1’  homaro, 

Kaj  malgraŭ  malhelpoj,  sen  halto  kaj  staro 

A1  frata  la  celo  ni  iru  obstine 

Antaŭen  senfine  ! 

Ignorante,  ke  Zamenhof  menciis  nur  ‘fratojn’ 
kaj  ne  ‘fratinojn’  kaj  nur  ‘filojn’  kaj  ne  ‘filinojn’, 
oni  povas  vidi  en  tiu  strofo  ekumenan  bazon,  tute 
aktualan  kaj  dezirindan  en  la  nuna  tempo,  kie  t.n. 
interreligiaj  konfliktoj  multas,  kvankam  en  vero 
ili  ĉefe  kaŝas  la  pli  profundajn  kialojn,  kiuj  esence 
havas  potencpolitikajn  kaj  ekonomiajn  bazojn. 

1.2  Aktualaj  religiaj  grupiĝoj4 

La  pacifisma-kosmopolita  religia  filozofio  de 
Zamenhof  havis  konsiderindan  influon  en  la 
lingvo-komunumo  de  Esperanto,  kiu  efikas  ĝis  la 
nuntempo.  Eble  ĝi  kunefikis,  ke  apud  la  du 
grandaj  kristanaj  religioj  aparte  du  aliaj  religioj 
havas  adeptojn  inter  esperantistoj  :  La  religioj  de 
Bahai-i  (Bahao)  kaj  Omotokyo  (Oomoto). 

La  iranano  Baha’u’llah  (1817-1892)  en  1863 
fondis  kosmopolitisme  orientitan  religion,  la 
bahaismon,  kiu  nuntempe  estas  persekutata  en 
frano  (kp.  Elalve  1999).  La  bahaismo  havas 
adeptojn  tutmonde.  Gi  i.a.  pledas  por  la  enkonduko 
de  intemacia  lingvo  kaj  vidas  en  la  homaro  kaj  ties 

4  La  informoj  baziĝas  je  la  eldono  de  la  Jarlibro  de  UEA  por 
2014. 


religioj  unuecon. 

Baha’u’llah  interesiĝis  pri  Esperanto  kaj  pledis 
por  ĝi.  Ekde  1973  ekzistas  “Bahaa  Esperanto-Ligo” 
(BEL)  kun  la  organo  “La  BEL-Monda  Letero”. 

La  japana  Omotokyo-religio  (kp.  Lins  1975  ; 
Gilkey  1980),  estis  fondita  en  1892  de  Deguchi 
Nao  (1836-1918)  kaj  grave  influita  de  Deguchi 
Onisaburo  (1871-1948). 

La  adeptoj  de  tiu  ĉi  same  kosmopolite  orientita 
religio  esperas  pri  monda  paca  regno,  laŭ  la 
formulo  „Unu  mondo  -  Unu  Dio  -  Unu  Lingvo“. 

Pri  ambaŭ  religioj  de  tempo  al  tempo  aperas 
modeme  faritaj  materialoj.  Tio  aparte  validas  por  la 
„Esperanto-Populariga  Asocio“  (EPA)  de  Oomoto, 
kiu  eldonas  revuon  kaj  ankaŭ  okazigas  bone 
vizitatajn  kultur-aranĝojn  kadre  de  la  universalaj 
kongresoj. 

En  Koreio  estiĝis  alia  religio,  la  Ŭonbulismo, 
kies  esperantlingvaj  adeptoj  kolektiĝis  en  la 
„Esperantista  Asocio  de  Ŭonbulismo“  (EAŬ). 

Multe  pli  grandan  influon  en  la  Esperanto- 
movado  havas  la  kristanaj  Esperanto-organizaĵoj 
(Matthias  2001). 

Jam  en  1910  estis  fondita  la  „Internacia  Katolika 
Unuiĝo  Esperantista“  (IKU),  kiu  ekde  tiam 
eldonadas  la  revuon  „Espero  Katolika“.  Ekde  1977 
Radio  Vatikano  periode  disaŭdigas  programojn  en 
Esperanto.  La  esperantistoj  evangeliaj  (aŭ 
protestantaj)  en  1911  fondis  la  „Kristanan 
Esperantistan  Ligon  Intemacian“  (KELI),  kies 
organo  estas  „Dia  Regno“. 

A1  la  variantoj  de  kristanaj  religioj,  kiuj 
aktivadas  en  la  esperanta  lingvo-komunumo,  ankaŭ 
apartenas  la  fondita  en  1921  „Kvakera  Esperanto- 
Societo“  (KES)  kaj  la  meze  de  la  1 990a'  jaroj  en 
Bulgario  fondita  „Tutmonda  Ortodoksa  Ligo 
Esperantista“  (TOLE).  Krome  menciindas  la  „Por- 
Esperanta  mormomano“  (PEM). 

Ankaŭ  alia  granda  religio  finfine  estas 
reprezentita  inter  esperantistoj,  la  islamo  pere  de 
„Islama  Esperanto-Asocio“  (fondita  proksimume 
fine  de  la  199(Ŭ  jaroj). 

Pluaj  religiaj  resp.  religi-filozofie  orientitaj 

-  ,  "Se  Dio  ekzistas, 
li  pruvu  tion, 
kaj  se  li  ne  ekzistas, 
li  kuraĝu  konfesi  tion. " 

"Si  Dieu  existe,  qu  'il  le  prouve, 
et  s  'il  n  'existe  pas,  qu  'il  ait  le 
courage  de  1'avouer... " 


organizaĵoj  estas  la  „Budhana  Ligo  Esperantista“, 
kaj  la  „Hilelisma  Esperanto-Komunumo“  (HEK, 
fond.  2001). 

A1  esoteraj  sektoj  kalkuleblas  la  aparte  en 
Brazilo  aktiva  „Spiritisma  Eldona  Asocio  F.V. 
Lorenz“  (fond.  1975,  organoj,  Komunikoj’  kaj 
,Almanako  Lorenz’).  Same  la  „Martinus-Instituto“, 
kiu  disvastigas  la  Martinus-kosmologion  (fonditan 
de  la  dano  Martinus  [1890-1981]  kun  revuo 
„Kosmos“).  La  ,,Amikaro  Bmno  Gr5ning“  estis 
fondita  de  Grete  Hausler  en  1979  por  disvastigi  la 
instruon  de  Bruno  Grdnkowski  (1906-1959), 
homo  kiu  sub  la  nomo  Bruno  Grdning  sin 
prezentis  kaj  agis  kiel  (mirakla)  sanigisto. 

Preskaŭ  ĉiuj  el  la  menciitaj  religioj  disponas 
ankaŭ  en  Esperanto  pri  siaj  ĉefaj  verkoj.  Tio 
validas  por  la  Biblio  (pluraj  tradukoj,  vd.  Blanke 
2014)  same  kiel  por  la  Korano  (du  tradukoj). 

Kiel  Frank  Stocker  montris  en  sia  sociologia 
analizo  pri  Germana  Esperanto-Asocio  ĉ.  unu 
triono  (32%)  de  la  enketitoj  ne  sentas  sin  ligita  al  iu 
religia  komunumo  (Stocker  1996:23).  Nikola  Raŝiĉ 
(1994:145)  enketis  en  intemacia  kadro  kaj  mencias 
39%  da  senreligiuloj. 

Oni  do  povas  konkludi,  ke  en  la  esperantlingva 
komunumo  la  influo  de  la  religioj  estas 
konsiderinda.  Ne  eblas  al  mi  karakterizi  la  fortecon 


de  la  unuopaj  gmpiĝoj.  Sed  verŝajne  la  kristanaj 
IKUE  kaj  KELI  havas  la  plej  multajn  membrojn. 

2  Ateistoj  kaj  liberpensuloj  en  la 
esperanta  lingvo-komunumo 

2.1  Antaŭ  la  Unua  Mondmilito  - 
impulsoj  el  Francio 

Pro  la  relative  fma  influo  de  religioj  en  la 
esperanta  lingvo-komunumo  kaj  la  publikigado  de 
rilataj  materialoj,  ne  mirigas,  ke  jam  du  jardekojn 
post  la  apero  de  la  Unua  Libro  estiĝis  klopodoj 
publikigi  ankaŭ  ateismajn  materialojn  en 
Esperanto.  Aparte  socialdemokrate  orientitaj 
laboristaj  esperantistoj  en  1906  fondis  la 
internacian  organizaĵon  „Paco.Libereco“,  kiu  post 
la  unuiĝo  kun  la  franca  laborista  Esperanto- 
organizaĵo  en  1910,  sinnomis  „Liberiga  Stelo“.  Tiu 
ĉi  organizaĵo  publikigis  la  unikan  periodaĵon 
„Intemacia  Socia  Revuo“  (1907-1913)5,  en  kiu 
aperis  multaj  socikritikaj  kaj  religikritikaj 
materialoj.  Ekz.  en  1911  la  redaktoroj  de  la  revuo 
aperigis  la  broŝuron  „Krimoj  de  Dio“  de  Sebastian 
Faure  (1858-1942),  konata  franca  anarkiisto,  kiu 
ludis  gravan  rolon  en  la  Dreyfus-afero.  Post  la 
Unua  Mondmilito  la  „Intemacia  Socia  Revuo“ 
ldopodis  reaperi,  sed  en  1920  aperis  nur  ses 
numeroj. 

Dum  la  3-a  Universala  Kongreso  1907  en 
Cambridge  la  aktivulo  de  „Liberiga  Stelo“ 
Ferdinand  Blanagarian  kaj  la  pacifisto  Gaston 
Moch  (1859-1935)  iniciatis  la  fondon  de  la 
„Internacia  Societo  Esperantista  de  Liberpensuloj“. 
Tiu  organizaĵo  de  1907-1914  publikigis  la  revuon 
„Libera  Penso“,  kiun  redaktis  Rene  Deshays  (1870- 
1940).  Inter  la  honoraj  membroj  de  la  Societo  i.a. 
estis  la  verkisto  Lev  Tolstoj  (1828-1910)  kaj  la 
hispana  reformpedagogo  Francisco  Ferrer 
Guardia  (1859-1909)6 


5  Informojn  pri  diversaj  revuoj  mi  i.a.  ĉerpis  el  la  „Bibliografio 
de  Periodaĵoj  en  aŭ  pri  Esperanto“  (Hernandez 
Yzal/Mathe/Molera  2010). 

6  https://de.wikipedia.org/wiki/Francesc  Ferrer  i  Gu%C3%A0 

2.2  Post  la  Unua  Mondmilito 
2.2.1  Impulsoj  el  Germanio 

Post  la  Unua  Mondmilito  ekzistis  esperoj  pri 
paca  estonteco  de  la  homaro.  Sociaj  utopioj  trovis 
fekundan  grundon.  La  Ligo  de  Nacioj  akceptis 
raporton  pri  Esperanto7 *.  Ĝi  ne  havis  la  esperitan 
rezulton,  sed  tamen  pozitive  en  la  socio  influis 
sintenojn  pri  Esperanto.  La  lingvo  disvastiĝis 
aparte  inter  la  politike  ĉiam  pli  vigla  laboristaro,  ne 
nur  en  Eŭropo,  sed  i.a.  ankaŭ  en  Azio  (aparte  en 
Ĉinio  kaj  Japanio).  Jam  la  komencoj  de  la  laborista 
Esperanto-movado  antaŭ  la  milito  estis 
konsiderindaj.  Tamen  post  la  milito  tia  movado  tre 
fortiĝis  .  En  ĝi  ekzistis  relative  multaj 
liberpensuloj. 

En  1923  fondiĝis  „Internacia  Ligo  de 
Liberpensuloj“  (ILL),  kies  antaŭulo  (la 
„Intemacia  Societo  Esperantista  de 
Liberpensuloj“)  ĉesis  ekzisti  en  1914.  Pri  la  celoj 
de  ILL  flugfolio9  informas  jene  : 

„La  Internacia  Ligo  de  Liberpensuloj  celas  : 

kunigi  ĉiujn  izolitulojn  kaj  societojn,  kiuj 
forlasis  la  religiajn  dogmojn  kaj  alprenis 
liberpensan  pensmanieron. 

La  oficiala  lingvo  estas  la  neŭtrala 


7  League  of  Nations:  Esperanto  as  an  International  Auxiliary 
Language.  Report  of  the  General  Secretariat  of  the  League  of 
Nations  adopted  by  the  third  Assembly,  1922  Paris  :  Impr.  des 
Presses  universitaires  de  France,  57  p. 

Esperanto  als  intemationale  Hilfssprache.  Bericht  des 
Generalsekretariats  des  Volkerbundes,  angenommen  von  der 
3.  Vollversammlung  des  Volkerbundes.  Deusche  Ŭbersetzung. 
Leipzig  :  Ferdinand  Hirt  &  Sohn,  1923,  48  p. 

N  Pri  la  historio  de  la  laborista  Esperanto-movado  vd.  Kolbe 
(1996),  Noltenius  (1993)  kaj  Groschopp  (1985:75-78). 

Multaj  pritemaj  dokumentoj  kaj  arkivaĵoj  troviĝas  en  Fritz- 
Hiiser-Institut  Dortmund  : 

http://www.dortmund.de/de/leben  in  dortmund/bildungwissensc 

haft/ffite  tnnsser  instifart/atatt  ftri 

Krome  vidu  la  materialojn  en  la  Federacia  Arkivo  de  Germanio 
(Kolekto  Blanke) : 

http://blanke-interlinguistik.de/eo/sapmo-kolekto-blanke.html 

Ankaŭ  vidu  la  studojn  Ml,  M17,  S9,  S60,  S74,  S84,  S85,  R56, 
R78  ĉe  http://blanke-interlinguistik.de/eo/publikaioi.html . 

9  Nedatita  flugfolio  de  „Internacia  Ligo  de  Liberpensuloj"  (eble 
aperis  en  1928,  Leipzig),  en  la  arkivo  de  la  aŭtoro. 


mondhelplingvo  Esperanto.  Uzante  tion,  ĝi  volas 
per  eldono  de  intemacia  bberpensa  esperanta 
gazeto  informi  kaj  raporti  pri  la  tutmonda 
liberpensa  movado.  Plue  ĝi  volas  disvastigi 
Esperanton  inter  liberpensaj  rondoj  kaj  aranĝi 
fakkunvenojn  dum  la  diversaj  naciaj  kaj 
internaciaj  liberpensulaj  kaj  esperantaj  kongresoj 
[...]  Per  nia  Internacio  ni  kunligos  nin  pli  firme. 
Esperanto  estas  ankaŭ  por  ni  liberpensuloj  la 
spirita  rubando  de  ĉiuj  nacioj.“ 

De  1923  ĝis  1925  aperis  la  bulteno  „Novaj 
Tempoj“,  redaktita  de  la  germana  laborista 
esperantisto  Kurt  Hubricht  (1890-?)  el  Leipzig. 
De  1925-1927  aperis  la  revuo  „Liberpensulo“, 
organo  de  ILL,  ankaŭ  redaktita  de  Hubricht.  Laŭ 
infonnoj,  troveblaj  en  ĉi-tiu  revuo,  ILL  havis 
membrojn  almenaŭ  en  jenaj  landoj  : 

Aŭstralio,  Aŭstrio,  Belgio,  Britio,  Bulgario, 
Ĉehoslovakio,  Ĉinio,  Lrancio,  Germanio, 
Hispanio,  Hungario,  Japanio,  Jugoslavio,  Litovio, 
Nederlando,  Pollando,  Sovetunio,  Svedio,  Turkio 
kaj  Usono. 

Hubricht  havis  bonajn  rilatojn  al  la  Germana 
Komunista  Partio  (KPD)  kaj  atingis,  ke  la  presejo 
„UNS-Produktionsgenossenschaft“,  proksima  al 
KPD,  presis  la  revuon.  „Liberpensulo“  enhavis 
multajn  religikritikajn  kontribuojn,  originalajn  kaj 
tradukitajn,  krome  informojn  pri  la  intemacia 
movado  de  liberpensuloj,  bibliografiajn  indikojn 
pri  diverslingvaj  liberpensulaj  revuoj, 
konferencraportojn  kaj  recenzojn  pri  ateisma 
beletro.  Jen  kelkaj  ekzemploj  : 

1/1925  :  Kion  vualas  la  Biblio  ? 

2/1925  :  La  bavara  konkordato 
3/1925  :  Pioniroj  de  libera  penso 
4/1925  :  XIX-a  kongreso  de  Intemacia 
Lederacio  de  Liberpensaj  Societoj 
5/1925  :  La  pola  konkordato 
1/1927  :  Virgulina  nasko 
2/1927  :  Religio  kaj  Ekonomio 

La  malaktiviĝo  de  ILL  post  1927  kaj  la 
malapero  de  „Liberpensulo“  verŝajne  okazis  pro 
tio,  ke  bone  evoluis  la  gazetaro  de  la  laborista 
Esperanto-movado,  kie  aperis  multaj  enhave 

similaj  artikoloj  kiel  en  la  menciita  revuo.  Krom 
tio  fondiĝis  proletaraj  liberpensulaj  organizaĵoj 
kun  socialdemokrataj  respektive  komunistaj 
tendencoj. 

2.2.2  Liberpensula  Sekcio  en  SAT 

La  plej  gravaj  aktivaĵoj  liberpensulaj  en 
Esperanto  verŝajne  realiĝis  kadre  de  „Sennacieca 
Asocio  Tutmonda“  (SAT),  kiu  ĝis  la  komenco  de 
la  1930aj  jaroj  estis  la  plej  grava  intemacia 
organizaĵo  de  la  laborista  Esperanto-movado. 
Inter  la  diverstendencaj  gmpiĝoj  ene  de  SAT 
ankaŭ  ekzistis  Liberpensula  Sekcio,  kies  strukturo 
kaj  intemacia  disvastiteco  tre  memorigis  pri  1EL. 
Pri  la  celoj  de  la  Sekcio  oni  legas  : 

Celo  : 

1.  Helpi  per  Esperanto  al  proleta  liberpensa 
movado. 

2.  Propagandi  Esperanton  en  liberpensaj 
organizoj. 

3.  Batali  kontraŭ  religio  per  Esperanto, 
kontraŭstarante  peresperantan  propagandon  de 
religioj .  10 

La  ĉefaj  aktivuloj  de  la  Sekcio  estis  denove 
Kurt  Hubricht  (redaktoro)  el  Leipzig,  krome  Kurt 
Klaps  (sekretario)  el  Danzig  (nuntempe  Gdansk). 

Hubricht  kaj  aliaj  liberpensuloj  aktivis  ankaŭ 
kiel  kursgvidantoj.  Ekz.  en  1930  la  distrikta 
organizaĵo  de  la  Proleta  Liberpensula  Asocio  de 
Leipzig  postulis  liston  de  prelegantoj  por  proponi 
al  50  liberpensulaj  grupoj  prelegojn  pri  Esperanto 
(Kolbe  1996,  II,  p.  22). 

Dum  la  SAT-kongresoj  kunvenis  ankaŭ 
liberpensuloj.  Kadre  de  la  raporto  pri  la  9-a  SAT- 
kongreso  (aŭgusto  1929  en  Eeipzig),  oni  legas  en 
la  maldekstre  orientita  „Leipziger  Volkszeitung“  : 

“En  la  faka  kunveno  de  la  liberpensaj 
esperantistoj  ĉeestis  25  kamaradoj  el  diversaj 
landoj.  La  „Internacio  de  Liberpensuloj“  estis 
reprezentata  de  sia  prezidanto  k-do  prof. 


10  Vd.  Jarlibro  de  SAT  1929/  1930,  Paris-Leipzig-Moskvo  : 
Sennacieca  Asocio  Tutmonda  p.  32 


Hartwigu .  De  la  „Ligo  de  Socialistaj 
Liberpensuloj“  ĉeestis  k-do  Wiesner  kaj  aliaj 
estraranoj.  K-do  Burger  ,  Essen,  reprezentis  la 
Proletan  Ligon  de  Liberpensuloj  Rheinland- 
Westfalen.  K-do  Rode,  Leipzig,  reprezentis  la 
Ligon  por  Liberpensado  kaj  Perfajra  Sepulto,  kaj 
la  k-doj  Desmet  kaj  Destide  la  „Ligua  materialiste 
de  Belgique“.  La  traktadojn  gvidis  k-do  Klaps  el 
Danzig.  K-do  Hubricht,  Leipzig,  raportis  pri  la 
laboroj  kaj  sukcesoj  de  la  liberpensula  sekcio  de 
SAT.  La  kunvenantoj  atente  sekvis  la  referaĵon  de 
prof.  Hartwig  pri  „Esperanto  kaj  liberpensula 
movado“  (Laŭ  Kolbe  1996,11,  p.  48-49). 

1929-1932  en  „Sennaciulo“  regule  aperis 
rubriko  de  la  liberpensula  sekcio,  redaktita  de  Kurt 
Hubricht,  tiel  por  1930  ekz.  en  la  numeroj  265, 
271,276,282,286,297,303,309. 

En  1932  SAT  skismiĝis  pro  la  fondo  de 
„Intemacio  de  Proletaj  Esperantistoj“  (IPE)  .  Tio 
ankaŭ  malfortigis  la  liberpensulan  sekcion,  pri  kiu 
oni  trovas  nur  mallongan  mencion  en  la  Jarlibro  de 
SAT  1932  (p.  32).  Sekretario  de  la  mbriko  en 
„Sennaciulo“  estis  Adolf  Waldmami  el  la 
nordgermana  Bremen.  Kurt  Hubricht  kaj  Kurt 
Klaps  ne  plu  estis  menciitaj. 

Ankaŭ  kadre  de  kelkaj  Universalaj  Kongresoj 
renkontiĝis  liberpensuloj,  ekz.  dum  la  17a  UK  1925 
en  Ĝenevo.14 

Kunlabore  kun  SAT,  kaj  ankaŭ  sendepende  de 
ĝi,  dum  la  1920aj  jaroj  aperis  tuta  vico  da  ateismaj 
publikaĵoj.  En  1925  SAT  ekzemple  eldonis  la 
ateisman  krestomation  „Kontraŭ  Dio“  (Leipzig  : 
SAT-Eldona  Lako  Kooperativa).15 


11  Theodor  Hartwig  (1872-1954),  profesoro,  estis  grava 
marksisme  orientita  filozofo  kaj  aktivulo  en  la  liberpensula 
movado 

(https://de.wikipedia.org/wiki/Theodor  Hartwig  %28Philosop 

h%29). 

12  http://eo.wikipedia.org/wiki/Josef  Burger. 

13  Pri  IPE  vd.  Blankel986,  Lins  1987. 

14  Kp.  „Liberpensulo“  6/1925,  p.  29. 

15  Vidu  la  tekstojn  ĉe  : 

http://www.autodidactproiect.org/other/kontraudio/enhavo.htm 

I. 


paĝo  10 


ATEO  21 


2015 


Novembron 


2.2.3  Kontribuoj  en  Sovetunio 

En  1930  komuniste  orientitaj  laboristaj 
esperantistoj,  aparte  germanaj  kaj  sovetuniaj,  kiuj 
antaŭe  formis  opozicion  en  SAT,  fondis  la 
Eldonkooperativon  por  Revolucia  Esperanto- 
Literaturo“,  EKRELO  (vd.  Blanke  1996, 
Haupenthal  2010).  La  titolojn  de  EKRELO  presis 
„Sovetrespublikara  Esperantista  Unio“,  (SEU)  en 
Moskvo.  Pro  kialoj  de  pli  facilaj  distribu-ebloj  la 
oficiala  sidejo  de  EKRELO  estis  Leipzig.  La 
librojn  disvastigis  libroservo  de  Germana 
Laborista  Esperanto-Asocio  sub  gvido  de  WaJter 
Kampfrad  (1901-1980).  La  eldonejo  publikigis 
titolojn  pri  sovetuniaj  temoj,  sed  ankaŭ  pri 
interlingvistiko  (ekz.  de  E.K.  Drezen)  kaj  aliaj 
temoj.  Pri  ateismo  aperis  jenaj  titoloj  : 

B.  Kandidov  :  Eklezio  kaj  Oktobra  Revolucio 
(Leipzig  1931) 

O.  Levada  :  Sendiuloj  ŝtormas  Dnepron.  Skizoj 
pri  ateismaj  ŝtormbrigadoj  (Leipzig  1932) 

M.  Ŝejnman  :  Moralo  religia  kaj  moralo  proleta 
(Leipzig  1931) 

M.  Ŝejnman  :  Nuntempa  socialdemokratio, 
religiokaj  ateismo  (Leipzig  1932). 

SEU,  kiu  estis  tre  aktiva  dum  la  1920aj  jaroj  ĝis 
la  periodo  de  la  stalinismaj  persekutoj  meze  de  la 
1930aj  jaroj16  aldone  al  EKRELO  publikigis  serion 
da  broŝuroj  sub  la  titolo  „Komunista  Biblioteko“, 
kie  i.a.  aperis  jenaj  titoloj  : 

Ŝejnman  :  Milito  kaj  Religio  (Moskvo  1929) 

VI.  Lenin  :  Pri  Religio  (Moskvo  1929) 

M.  Ŝervud :  La  vero  pri  persekutoj  kontraŭ 
religio  en  USSR  (Moskvo  1930) 

Tiuj  titoloj  aperis  kunlabore  kun  Unio  de 
[Sovetuniaj]  Militantaj  Ateistoj,  kiu  ankaŭ  eldonis 
aliajn  titolojn  en  Esperanto,  inter  ili : 

L.  Lukaĉevski  kaj  aliaj  aŭtoroj  :  Unio  de 
Militantaj  Ateistoj  en  USSR  kaj  ĝia  laboro 
(Moskvo-Leningrad  1931) 

A.T.  Lukaĉevski :  Marks  kaj  Engels  pri  religio 
(Moskvo  1933) 

Em.  Jaroslavskij  :  Respondoj  al  ekstersovetiaj 


16  Pri  la  historio  de  SEU  vidu  Blanke/Krasnikov  2008,  Vlasov 
201 1  kaj  2014;  pri  la  persekutoj  aparte  Lins  1988. 


ateistoj  (Moskvo  1932). 

Ankaŭ  eklezi-kritika  titolo  de  Nikolaj  Buĥarin 
aperis  en  Esperanto  :  Financa  kapitalo  en  la  Papa 
mantelo  :  pamfleto.  Moskvo  :  1930,  31  p. 

La  menciita  „Unio  de  Militantaj  Ateistoj“ 
aperigis  en  Esperanto  resumojn  de  la  ruslingvaj 
artikoloj  aperintaj  en  la  revuoj  „Bezboznik“ 
(Sendiulo),  „Antireligioznik“  (Kontraŭreligiulo)  kaj 
„Vojnstvujuŝĉij  ateizm“  (Militanta  ateismo).  La 
resumaj  kajeroj  (po  20-30  p.)  aperis  en  du  serioj  : 
La  serio  „Militanta  Ateismo“  (sole  en  1931  kune 
206  p.)  estis  destinita  por  la  klerigo  de  la  laboristoj. 
La  serio  „Antireligiulo“  celis  doni  materialojn  por 
la  aktivuloj  en  la  kontraŭreligia  batalo,  kiel  oni 
legas  ĉe  Dmitrij  Vlasov  (2014,  25 1-256). 

2.3  Post  la  Dua  Mondmilito  :  ATEO 

Post  la  Dua  Mondmilito  la  esperantlingva 
liberpensula  movado  reaktiviĝis,  aparte  dum  la 
1950aj  jaroj,  denove  en  SAT.  La  Liberpensula 
Frakcio  de  SAT  eldonis  de  1954-1957  la 
broŝurserion  La  Liberpensulo  (redaktis  Andre  Gay, 
Herblay).  La  sekcio  tamen  ne  estis  tre  aktiva.  En 
„Sennaciulo“  nur  fojfoje  aperis  pritemaj  rubrikoj. 
Pli  da  aktivaĵoj  videblis  en  la  franclingva  SAT- 
organizaĵo  „SAT-Amikaro“.  Tie  Andre  Caubel 
(1904-1977)  estis  aparte  aktiva.  Li  i.a.  agadis  en  la 
franca  liberpensula  movado,  kiu  aperigis  la 
monatan  gazeton  ,fa  Raison“.  Tie  li  estis 
sekretario  por  eksteraj  rilatoj17.  Liaj  klopodoj  aligi 
la  liberpensulan  frakcion  al  la  Tutmonda  Unio  de 
Liberpensuloj  ne  sukcesis.  Dum  multaj  jaroj  la 
liberpensula  SAT-frakcio  estis  malaktiva.  Pro  tio 
dum  la  72-UK  1987  en  Varsovio  oni  fondis  la 
„Ateistan  Tutmondan  Esperanto-Organizon“ 
(ATEO). 

La  fondoprezidanto  Ralph  Dumain  (1987- 
2002)  ,  kiu  ankaŭ  redaktis  la  revuon  „Ateismo“ 
de  1988-1991,  informis,  ke  la  celoj  de  ATEO 
estas19 : 


17  http://www.esperanto-sat.info/article971.html. 

18  Post  Ralph  Dumain  la  prezidantoj  de  ATEO  estis  Claude 
Nounnont  (2002-2009),  Christian  Riviere  (2010-2013)  kaj 
ekde  2014  prezidas  Roland  Schnell. 

19  http://www.autodidactproiect.org/bib/ATEQl.html  . 

•  Kunligi  Esperantistajn  ateistojn  kaj 
liberpensulojn. 

•  Disvastigi  Esperanton  inter  ateistoj. 

•  Defendi  propran  egalrajtecon  kaj  kontraŭi 
trudadon  de  religio  en  neŭtralajn  Esperanto- 
grupojn. 

•  Instigi  ĉe  neŭtralaj  Esperanto-grupoj,  ke  oni 
egale  varbu  por  Esperanto  ĉe  nereligiaj  grupoj,  se 
oni  varbas  ĉe  religiaj  grupoj. 

•  Akceli  racian  pensmanieron  en  Esperantujo 
kaj  pri  Esperanto  mem  kaj  strebi  altigi  la 
intelektan  kaj  kulturan  nivelon  de  Esperantujo. 

•  Libere  diskuti  kaj  analizi  ateismajn 
movadojn,  politikojn,  kaj  filozofiojn  kaj  ĉiajn 
rilatajn  sociajn  problemojn. 

•  Malkateni  la  mensojn  ! 

La  membro  de  ATEO,  Roland  Schnell  en  la 
germana  revuo  „Diesseits“  (Schnell  1989) 
raportas  jene  pri  la  bazaj  ideoj  de  ATEO  : 

„En  ATEO  regas  unueco  pri  tio,  ke  oni  ne 
intencas  krei  novan  ideologion,  sed  alstrebas 
kunlaboron  kaj  pensinterŝanĝon  kun  aliaj  naciaj 
kaj  internaciaj  organizaĵoj  de  liberpensuloj  kaj 
ateistoj.  Krom  tio  oni  donis  al  si  la  taskon, 
aktivadi  en  la  Esperanto-movado  kontraŭ 
malraciismo  kaj  la  pretendo  de  religiaj  gmpoj 
posedi  la  monopolon  pri  problemoj  de  etiko  kaj 
moralo“. 

La  eldonoj  de  „Ateismo“  ĝis  2012  troviĝas  en 
la  reto20.  Espereble  sekvos  ankaŭ  la  aliaj  eldonoj. 
La  titoloj  de  kelkaj  kontribuoj  el  la  unuaj  jaroj  iom 
karakterizu  la  enhavon  de  la  revueto  : 

1  (Aŭtuno  1988)  :  Feliĉa  sen  Dio. 

2  (Januaro  1989)  :  Dio  kaj  Ŝtato  (Miĥail  Bakunin) 

3  (Majo  1989)  :  Nova  Societo  de  Liberpensularo 
Fondita  en  GDR. 

4  (Januaro  1990)  :  Eklezia  Imposto. 

5  (Majo  1990)  :  La  Papo  vizitas  Ceĥoslovakion. 

6  (Septembrol990)  :  Polaj  esperantistaj  ateistoj 
kunvenas. 

7-9  (Januaro-Septembro  1991)  :  E1  : 

„Kontraŭreligia  propagando“  de  Lew  Trockij 


20  Vd.  http://www.gazetoteko.com/ateo/index.htnil  . 


En  la  lastaj  kvin  kajeroj  oni  i.a.  trovas  jenajn 
kontribuojn  : 

16  (Majo  2013)  :  Ateistoj  tra  la  mondo  suferas 
persekuton  kaj  diskriminacion. 

17  (Novembro  2013)  :  25  jaroj  da  laika 

konfirmacio  en  Islando. 

18  (Junio  2014)  :  La  „Dek  ordonoj“. 

19  (Novembro  2014)  :  Duboj  pri  la  porkido 
(diskuto,  ĉu  estas  rasisma  la  libreto  „Kie  ni  povas 
trovi  Dion  ?  demandis  eta  porkido“). 

20  (Majo  2015)  :  Ĉu  religio  estas  ofendebla  ? 

3  Rilatoj  de  internaciaj  liberpensulaj 
organizaĵoj  al  Esperanto 

Estas  rimarkinde,  ke  neesperantistaj  intemaciaj 
liberpensulaj  movadoj  kaj  kongresoj  prenis 
starpunktojn  pri  Esperanto  jam  komence  de  la  20-a 
jarcento.  Ekzemple  la  kongresoj  de  la  „Federation 
International  de  Libre  Pensee“  1904  (Rom)21, 
1905  (Paris)22  kaj  1906  (Buenos  Aires)23  sin 
esprimis  pozitive  pri  Esperanto  kiel  internacia 

24 

komunikilo,  uzebla  por  la  liberpensula  movado. 

Inter  la  du  mondmilitoj  certa  kunlaboro  ekzistis 
inter  la  esperantistaj  liberpensuloj  kaj  la  „Intemacio 

25 

de  Proletaj  Eiberpensuloj“  (IPF)  .  Jam  dum  la 
fonda  kongreso  de  IPF  en  1924  oni  rezoluciis  por 
Esperanto  (Hubricht  1929:177).  Kiel  supre 
menciite  la  prezidanto  de  IPF  prof  Theodor 
Hartwig.  grava  sciencisto,  subtenis  la 
(esperantistan)  „Internacian  Ligon  de 
Liberpensuloj“  (ILL)  kaj  i.a.  partoprenis  la  9-an 
SAT-Kongreson  en  Leipzig  .  Dum  ĉi-tiu  kongreso 
Hubricht  estis  elektita  la  kunliganto  inter  la 


21  Federation  Intemationale  de  Libre  Pensee,  Congres  de 
Rome,  XX  septembre  1904,  Compte  Rendu  Officiel,  Edition 
Gand  1905. 

22  Federation  Intemationale  de  Libre  Pensee,  Congres  de  Paris, 
3  au  7  septembre  au  palais  du  Trocadero,  Compte  Rendu. 
Paris  1906. 

23  Vd.  Hubricht  1929,  p.  177. 

24  Laŭ  retmesaĝo  de  Dominique  Simeone  (8.8.2006). 

25  Germane  :  „Internationale  Proletarischer  Freidenker“  (IPF) 

26  Ankaŭ  vd.  la  artikolon  de  Hubricht :  „Prof.  Th.  Hartwig  - 
Prezidanto  de  la  “Internacio  de  Proletaj  Liberpensuloj",  en : 
Liberpensulo  2(1926)  nro.3  :  p.  15-16. 

liberpensula  sekcio  de  SAT  kaj  IPF. 

Pozitive  por  Esperanto  rezoluciis  ankaŭ  kelkaj 
pluaj  naciaj  asocioj,  ekz.  la  liberpensulaj  asocioj  de 
Aŭstrio  kaj  Pollando  (Hubricht  1929:178).  Kelkaj 
asocioj  okazigis  ankaŭ  Esperanto-kursojn.  La 
atentigon  „Oni  korespondas  esperante“  oni  trovis 
i.a.  en  la  revuoj  „Le  Materialiste“  (Bruselo), 
„Bezboznik“  (Moskvo),  „Der  proletarische 
Freidenker“  (Essen),  „Der  Gottlose“  (Gotha),  „De 
Vrijdenker“  (Amsterdam),  „Bezvirnik“ 
(Charkov),  „Der  Freidenker“  (Wien),  „Zycie 
Wolne“  (Varsovio).  Fojfoje  oni  trovis  en  la 
menciitaj  revuoj  esperantlingvajn  enhavtabelojn. 

Troveblas  nur  malmultaj  informoj  pri  kunlaboro 
inter  liberpensulaj  asocioj  kaj  esperantistoj  post  la 
Dua  Mondmilto.  Certaj  rilatoj  ekzistis  al  la 
okcidentgermana  liberpensula  asocio.  En  ties 
organo  „Der  Freidenker“  (La  liberpensulo)  dum  la 
1980aj  jaroj  fojfoje  aperis  Esperanto-rubrikoj,  ekz. 
en  n-ro  4/1982. 

Dum  la  lastaj  jaroj  Esperanto  trovis  certan  novan 
intereson  en  la  liberpensula  movado  de  Francio.  La 
francaj  naciaj  kongresoj  de  „Federation  Nationale 
de  la  Libre  Pensee“  (F.N.L.P.)  2001  (Gisors)  kaj 
2005  (Metz)  rezoluciis  por  Esperanto  . 

La  internacia  kongreso  de  liberpensuloj  dum 
julio  2005  en  Parizo  en  rezolucio  alvokis  konsideri 
Esperanton  substrekante,  ke  la  lingvaj  bariloj 
„malhelpas  la  rektan  interŝanĝon  de  ideoj,  spertoj 
kaj  informoj  en  la  kampo  kontraŭ  obskurantismo, 
misuzo  de  kredo  kaj  superstiĉo“. 

De  certa  signifo  ankaŭ  estas  la  rilatoj  de  ATEO 
al  „Intemational  Humanist  and  Ethical  Union“ 
(IHEU),  fondita  en  1952.  Por  IHEU  Dominique 
Simeone  disponigis  kelkajn  tekstojn  en  Esperanto 
en  la  retejo  de  la  organizaĵo.30 


27  Vd.  „Der  Gottlose",  Berlin  Nr.  8-9/1929,  p.  2.  La  monata 
revuo  „Der  Gottlose"  (La  sendiulo),  estis  proksima  al  Verband 
fur  Freidenkertum  und  Feuerbestattung“  (Asocio  por  liberpensa 
aferaro  kaj  fajra  sepulto)  kaj  „Vereinigung  oppositioneller 
Freidenker  e.V.“  (Unuiĝo  de  opoziciaj  liberpensululoj)  kun 
sidejo  en  Gotha). 

2S  Vd.  E-Mail  von  Dominique  Simeone  (8.8.2006). 

29  Vd.  Simeone,  Dominique  (2006a). 

30  Vd.  www.iheu.org/node/340  .  (17.8.2006;  en  julio  2015  ne 


En  novaĵletero  de  IHEU  ties  funkciulo  Babu 
Gogineni  i.a.  skribis  : 

“Esperantists  who  have  been  inspired  by 
Zamenhofs  vision  of  one  language  which  can 
unite  all  the  peoples  of  the  world  who  are 
working  towards  the  establishment  of  peaceful 
world  order  and  universal  culture.  I  believe  that  if 
Humanism  needs  a  language  other  than  reason 
and  reasonableness,  then  it  would  be  Esperanto  ; 
and  that  if  Esperanto  needed  a  philosophy  other 
than  that  of  Dr.  Zamenhof  s  vision,  then  it  would 
be  Humanism.  May  we  work  together  to  create  an 
equitable  world  order  and  achieve  our  common 
goals  in  this  fast  globalising  world“  (Gogineni 
2006:24)31. 

La  (franca)  Nacia  Federacio  de  Libera  Penso 
aliĝis  al  IHEU,  sed  en  2005  kreis  novan  asocion. 

Ankaŭ  en  la  retejo  de  International  Association 
of  Free  Thought  (IAFT)  oni  trovas  kelkajn 
informojn  en  kaj  pri  Esperanto  : 

-  Tie  estas  ligo  al  kaj  informoj  pri  la  esperanta 
sekcio  de  IAFT,  la  Intemacia  Asocio  de 
Liberpenso 

(http://www.internationalfreethought.org/spip.php 

?rubriquel  1),  kiu  fondiĝis  la  27-an  de  novembro 
20 1 1 33,  krome  ligoj  al  ATEO  kaj  SAT. 

Krome  menciindas  la  rolo  de  la  Esperanto- 
Komisiono,  gvidata  de  Dominique  Simeone,  de 
„Federation  Nationale  de  la  Eibre  Pensee“ 
(Parizo).  En  la  koncerna  retejo  ankaŭ  troviĝas 
kelkaj  artikoloj  lige  al  Esperanto  kaj  ateismo.34 


plu  trovebla. 

Tamen  vidu  https://eo.wikipedia.org/wiki/Liberpensuloi  . 

31  „Esperantistoj,  kiuj  estas  inspiritaj  de  la  vizio  de  Zamenhof 
pri  unu  lingvo,  kiu  povas  unuigi  ĉiujn  popolojn  de  la  mondo, 
laboradas  por  estigo  de  paca  monda  ordo  kaj  universala 
kulturo.  Mi  kredas,  se  Humanismo  bezonas  lingvon  alian  ol 
prudentecon  kaj  raciecon,  tiam  tio  estus  Esperanto  ;  kaj  se 
Esperanto  bezonus  filozofion  alian  ol  la  vizion  de  Dr. 
Zamenhof,  tiam  ĝi  estus  Humanismo.  Lasu  nin  kune  labori  por 
krei  justan  mondan  ordon  kaj  por  atingi  niajn  komunajn  celojn 
en  tiu  ĉi  rapide  globaliĝanta  mondo“. 

32  http://www.intemationalfreethought.org/spip.php?page=rech 

erche&recherche=esperanto 

33  http://www.intemationalfreethought.org/spip.php7articlel0 

34  http://www.fnlp.fr/spip.php7article85 

Ke  ATEO  klopodas  nodi  kontaktojn  al 
neesperantistaj  organizaĵoj  kaj  aktivuloj  videblis 
dum  ĝia  kunsido  kadre  de  la  98-a  UK  2013  en 
Rejkjaviko,  kie  pri  laikaj  konfirmacioj  en  Islando 
prelegis  Hope  Knŭtsson,  la  prezidantino  de 
Sidmennt,  la  Islanda  Etika  Humanisma  Asocio  (kp. 
Ateismo  n-ro  1 7,  p.  3-8). 

Finaj  rimarkoj 

Mi  klopodos  iom  revui  la 
ateisman  /  liberpensulan  literaturon  kaj  movadon 
lige  al  Esperanto,  ne  distingante  inter 
Jiberpensado’  (liberpensuloj)  kaj  ,ateismo’ 
(ateistoj).  En  la  literaturo  tiuj  du  nocioj  uziĝas  pli- 
malpli  sinonime,  kvankam  ,ateismo’  al  mi  ŝajnas 
pli  aktiva,  pli  batalema  nocio.  Sed  eble  tio 
dependas  de  la  konkretaj  personoj  kun  siaj 
edukoj,  spertoj,  opinioj  kaj  vidpunktoj,  krome  la 
politikaj  cirkonstancoj  influas. 

Krome  laŭ  mi  estus  utile  distingi  inter  liberala 
kredo,  dogma  fundamentismo  kaj  diversaj 
eklezioj  kaj  sektoj.  Ekzistas  homoj,  kiuj  iel  sekvas 
siajn  religiajn  kredojn  kaj  spirite  vivas  kontente, 
sed  samtempe  ili  eble  akre  kritikas,  eĉ  abomenas 
la  eklezion,  kiu  en  la  pasinteco  kaj  la  nuntempo 
tro  ofte  misuzis  sian  potencon,  kio  rezultigis  ĉe 
kredantoj  fizikajn  kaj  psikajn  vundojn.  Sed  tio 
estas  aparta  temo,  pri  kiu  ekzistas  speciala 
literaturo,  ekz.  de  KarJheinz  Deschner  [1924- 
2014],  kiu  verkis  dekvoluman  historian  analizon 
pri  la  krimoj  de  la  eklezio  (vd.  Blanke  2015). 

Detlev  Blanke  (Germanujo) 


Religio  kaj  socio 

Studo  de  Instituto  «  Sociovision  »  (la  10an 
de  novembro  2014) : 

En  Francio  estas  nur  10%  de  praktikantoj 
de  ĉiuj  religioj  inkluzive,  (14  %  antaŭ  20 
jaroj) 

80  %  konsideras  ke  la  religio  devas  resti  en 
la  privata  kampo. 

50  %  de  la  islamanoj  preferas  la  principon 
de  la  religia  neŭtraleco. 

60  %  konsideras  akceptebla  la  elmontron  de 
la  religio  sur  la  lokoj  de  laboro  (vualo,  preĝoj, 
nutraj  malpermesoj . . .) 

malpli  ol  50  %  de  la  francoj  sin  konsideras 
kredantoj. 

7  %  da  kredantoj  malpli  hodiaŭ  ol  antaŭ  20 
jaroj.  2  %  da  kredantoj  malpli  hodiaŭ  ol  antaŭ 
unu  jaro,  en  2013. 

70  %  kontraŭ  aranĝo  de  la  labortempo  pro 
religiaj  motivoj. 

La  dispartigo  de  la  islamanoj  inter  la 
politikaj  partioj  estas  identa  al  tiu  de  la  francoj 
ĝenerale. 

Dum  la  plimulto  el  la  francoj  deziras  ke 
laikeco  pligraviĝu,  la  politikistoj,  dekstraj  kiel 
maldekstraj  timas  plifortigi  laikecon. 

Komunikis  Jean  Marin  (Francujo) 

En  katolika  periodaĵo  mi  trovis  strangan 
ekzemplon  de  religia  propagando  (vidu  sube), 
interalie  kontraŭ-ateisma.  Fono  estas  la 
demografa  situacio  en  Germanujo.  Laŭ  tiu  ĉi 
skizo,  „kredantaj“  virinoj  naskas  la  idealan 
nombron  da  infanoj,  dum  islamaninoj  „troigas“ 
minace.  Sed  „ne-kredantaj“  virinoj  ankaŭ 
kontribuas  al  socia  malstabiligo. 

IVinfried  Schumacher  (Germanujo) 


La  figarbo 

Tiu  ĉi  artikolo  eble  estas  interesa  nur  por 
ekskristanoj  kiel  mi.  Temas  pri  alineo  el 
evangelio,  kiu,  laŭ  mia  memoro,  neniam  estis 
voĉlegata  en  iu  diservo  -  kaj  en  mia  junaĝo  mi 
partoprenis  en  multegaj  diservoj.  La  kialo 
ŝajnas  klara  :  Jesuo  tie  ĉi  ŝajnas  neracie  reagi 
pro  kolero. 

Mat.  21,18-22  : 

18Kaj  matene,  dum  li  revenis  al  la  urbo,  li 
malsatis.  19Kaj  vidante  figarbon  apud  la  vojo, 
li  iris  al  ĝi,  kaj  trovis  sur  ĝi  nenion  krom 
folioj  ;  kaj  li  diris  al  ĝi :  «  Ne  plu  estu  frukto 
sur  vi  poreteme.  »  Kaj  tuj  la  figarbo  forvelkis. 
20Kaj  kiam  la  disĉiploj  vidis,  ili  miris,  dirante  : 
« Kiel  rapide  la  figarbo  forvelkis  !  »  Kaj 
Jesuo  responde  diris  al  ili :  «  Vere  mi  diras  al 
vi :  Se  vi  havos  fidon  kaj  ne  dubos,  vi  ne  nur 
faros  la  aferon  de  la  figarbo,  sed  eĉ  se  vi  diros 

al  ĉi  tiu  monto  :  Estu  formovita  kaj  ĵetita  en  la 
maron  ;  tio  plenumiĝos.  Kaj  ĉion,  kion  vi 
petos  per  preĝado,  kredante,  vi  ricevos.  » 

(laŭ  la  Zamenhofa  traduko) 

Kutime  la  „mirakloj“  en  la  evangelioj  estas 
nomataj  „signoj“  -  do  ili  havas  signifon.  Laŭ 
la  kunteksto  la  signifo  de  tiu  ĉi  „signo“  estas 
klara  :  Temas  pri  la  fido  de  la  disĉiploj  ;  Jesuo 
admonas  ilin,  ke  per  pli  granda  fido  ankaŭ  ili 
kapablus  fari  tiajn  miraklojn.  -  Sed  duavide 
tiun  funkcion  povas  ja  plenumi  iu  ajn  miraklo 
-  kaj  ju  pli  grandioza  la  miraklo,  des  pli 
impona  estus  la  efiko  de  „fido“.  Fakte  la 
„moralo“  pri  la  nesufiĉa  fido  ofte  estas 
vortumita  en  la  evangelioj,  ankaŭ  en  kunteksto 
kun  aliaj  mirakloj.  Sed  ĝuste  tiu  ĉi  miraklo, 
velkigado  de  figarbo,  ja  ŝajnas  iom  stranga. 
Unue  la  efiko  ne  estas  tiom  grandioza,  kaj  due 
la  „signo“  mem  karakterizas  Jesuon  kiel 
neracian  koleremulon,  kontraste  al  multaj  aliaj 
epizodoj,  en  kiuj  li  aktoras. 

La  filologoj  konsentas,  ke  esence  la 
evangelioj  ne  estas  biografioj  de  Jesuo.  La 
ĉefa  afero  estis  la  mesaĝo  („evangelio“ 
signifas  „bona  mesaĝo“),  kaj  la  evangelioj 
ĉefe  havas  la  funkcion  atribui  la  fru-kristanan 
doktrinon  al  la  persono  de  Jesuo.  La  bazaj 
elementoj  de  tiu  doktrino  jam  ekzistis  antaŭ  ol 
la  evangelioj  estis  verkitaj.  Krome  certas,  ke 
la  verkintoj  de  la  evangelioj  jam  ĉerpis  el 
skribitaj  fontoj  :  Tre  verŝajne  jam  ekzistis 
kolektoj  de  „eldiroj“  de  Jesuo,  kiuj  tamen 
ankoraŭ  ne  estis  ligitaj  inter  si  per  biografieca 
rakonto.  Legante  la  epizodon  pri  la  figarbo  oni 
demandas  sin,  kial  entute  ĝi  estas  transprenita 
en  evangelion  :  Gia  instrua  „valoro“  ne  ŝajnas 
esti  tre  granda,  kaj  ĝi  skizas  la  karakteron  de 
Jesuo  ne  tre  simpatia. 

Mi  trovis,  ke  du  nekristanaj  aŭtoroj  atentis 
pri  la  „figarbamiraklo“  kaj  venis  al  similaj 


konkludoj. 

Unue  :  Bertrand  Russell  en  sia  teksto  „Why 
I  am  not  a  Christian“  („Kial  mi  ne  estas 
Kristano“;  origine  prelego  de  1927).  Russell 
interalie  prijuĝas  la  karakteron  de  la  (historia) 
Jesuo.  Li  konscias,  ke  la  evangelioj  ne  estas 
tre  taŭgaj  kiel  bazo  de  tia  prijuĝo,  sed  tamen  li 
uzas  la  ilin  kiel  fontojn,  ne  nur  ĉar  aliaj  fontoj 
praktike  ne  ekzistas,  sed  ankaŭ  ĉar  la 
evangelioj  ja  havas  specialan  aŭtoritaton  ĉe 
Kristanoj.  La  „figarban  miraklon“  li  komentas 
jene  (mi  tradukis  el  la  Germana  traduko)  : 
„Tio  estas  tre  stranga  rakonto,  ĉar  oni  ja  ne 
povis  riproĉi  al  la  figarbo,  ke  ne  estas  la  taŭga 
sezono  por  figoj  !  Mi  persone  ne  opinias,  ke 
Kristo  rilate  saĝecon  aŭ  virton  estas  same 
elstara  kiel  aliaj  historiaj  personoj.  Ĉirilate  mi 
pli  alte  taksus  Budhon  aŭ  Sokraton.“ 

La  dua  atestanto  estas  la  Israela  aŭtoro 
Amos  Oz  en  sia  romano  „(La  evangelio  de) 
Judas“.  La  ĉefa  figuro  de  tiu  romano,  Ŝmuel 
Aŝ,  estas  verkisto  ne  tre  sukcesa.  Lia  centra 
temo,  pri  kiu  li  estas  verkanta  disertacion, 
estas  „Jesuo  el  juda  perspektivo“.  Pri  Jesuo  do 
li  okupiĝas,  ĉefe  surbaze  de  la  evangelioj. 
Interalie  li  demandas  sin,  ĉu  Jesuo  vere  estis 
„dia  homo“.  Ĉefe  pro  la  rakonto  pri  la  figarbo 
li  venas  al  la  konkludo,  ke  tia  persono  nete  ne 
povas  esti  nomata  „dia“. 

Por  mi  restas  la  demando,  kial  la 
„evangeliisto“  Mateo  entute  enmetis  tian 
epizodon  en  sian  evangelion.  La  „apokrifaj 
evangelioj“  montras,  ke  ekzistis  multe  pli  da 
eldiroj,  rakonteroj  kaj  epizodoj  de  kaj  pri 
Jesuo,  ol  estas  rakontataj  en  la  kvar  „oficialaj“ 
evangelioj.  Tutcerte  la  „evangeliisto“  nek 
povis  nek  volis  enkadrigi  ĉiujn  ie  ekzistantajn 
tekstetojn  pri  Jesuo  en  sian  verkaĵon.  Kial  do 
tamen  aperas  tiu  stranga  mirakleto  ?  -  Mi 
risku  konjekton  :  Eble  iu  velkanta  kaj  preskaŭ 
mortinta  figarbo  estis  videbla  ie  en  Jerusalemo 

ankoraŭ  dum  jaroj  post  la  ekzekuto  de  Jesuo, 
kaj  eble  la  kristana  prakomunumo  de 
Jerusalemo  obstine  interpretis  ĝin  kiel 
postrestaĵon  de  miraklo  de  Jesuo  kaj  do  kiel 
ateston  ne  neglektindan  de  liaj  supematuraj 
povoj.  Kaj  por  certigi,  ke  la  koncema  miraklo 
fakte  okazis,  ĝi  devis  aperi  en  evangelio, 
kompreneble  ! 

Dr.  Winfried  Schumacher, 
Christinastr.  80,  D-50733  Kdln 


La  eterna  reveno 

Friedrich  Nietzsche,  Niĉeo,  germane  filozofo 
(1844  -  1900) 

La  niĉea  filozofio  disvolvas  tiun  ideon  de 
etema  reveno.  Kion  oni  tie  komprenu  ?  Ni 
aŭskultu  Zaratuŝtra-n  :  «  Mi  revenos  kun  tiu 
suno,  kun  tiu  tero,  kun  tiu  aglo,  kun  tiu 
serpento,  ne  en  novan  vivon,  nek  en  pli  bonan 
vivon,  nek  en  similan  vivon :  mi  eteme 
revenos  por  tiu  sama  kaj  identa  vivo,  kun  ĉiuj 
ĝiaj  grandecoj  kaj  ĉiuj  ĝiaj  mizeroj,  por 
denove  instrui  la  eteman  revenon  de  ĉiuj 
aĵoj.  »  Oni  ne  miskomprenu  :  ne  temas  pri 
releviĝo  en  superan  vivon,  nek  pri  reenkamiĝo 
en  alian  teran  vivon,  nek  en  ciklan  eteman 
ripetadon  de  la  samo.  Temas  por  la  estulo,  kiu 
akceptas  la  vivon  en  sia  impeta  fluego,  esti 
preta  revivi  sen  escepto,  ĉiujn  spertitajn 
travivaĵojn  kaj  momentojn.  Do  tute  temas  ne 
pri  senmorteco,  sed  pri  la  lasta  esprimo  de  la 
amo  de  la  vivo  tia,  kia  ĝi  estas.  Tio  postulas 
apartan  forton  de  karaktero  por  kontraŭflue  de 
la  komuna  opinio  aserti,  ke  la  vivo  konsistas 
en  la  povo  esti,  pensi  kaj  agi. 

(Libera  traduko  de  la  paragrafo  248,  el 
“365  expressions  philosophiques  expliquees“ 


365  klarigitaj  filozofiaj  esprimoj,  Michel 
Brivot  &  Nicole  Masson,  eldonejo  Chene .) 

Tradukis  Bernard  Behra 

Du  reagoj  al 

la  kontribuo  de  Thomas  Heberlin 

(en  la  lasta  numero  de  Ateismo) 

La  letero  de  Thomas  Heberlin,  kiu 
demandis  (verŝajne  sincere)  "ĉu  fariĝi  ateisto 
signifas  ne  plu  okupiĝi  pri  aliaj  filozofioj, 
ĉesigi  pensadon"  surprizis  min  kaj  montras,  ke 
verŝajne  ni  devas  pli  klare  informi  la  publikon 
pri  tio,  kio  estas  ateismo.  Estas  evidente  al  ni 
mem,  ke  ni  kompreneble  ĝuas  pensi  kaj 
scivolas  pri  la  universo,  kulturo,  historio, 
filozofio,  ktp...  Sed  ja  inter  aliaj  homoj  estas 
ofta  (falsa)  kliŝo  kontraŭ-ateisma,  ke  ateismo 
estas  senpensa  blinda  dogmo,  same  kiel 
religio,  aŭ  eĉ  ke  ateismo  mem  estas  simple 
alia  speco  de  religio,  kredata  senpense. 

Sed  kompreneble  MANKO  de  kredo  je  dio 
baze  de  la  manko  de  kialoj  por  kredi  je  dio 
(unu  speco  de  ateismo)  ne  samas  al  aktiva 
kredo  je  dio.  Kaj  eĉ  aktiva  kredo  ke  dio  NE 
ekzistas  (pli  forta  speco  de  ateismo)  baziĝas 
sur  rezonado  kaj  rigardo  al  indikaĵoj  pri  ties 
ekzisto  aŭ  neekzisto  (do  same  kiel  ni  kredas 
ke  la  tero  rotacias,  ni  kredas  ke  objektoj  falas 
en  gravito,  ktp  :  estas  klaraj  argumentoj  kaj 
indikaĵoj,  kiuj  subtenas  tian  kredon),  anstataŭ 
sur  nura  kredo  je  malnova  religia  teksto  (aŭ 
sur  socia  premo  aŭ  nura  tradicio),  sen  logika 
aŭ  scienca  indikaĵo  pri  la  afero. 

Tamen  mi  iom  kunsentas  la  malŝaton  de 
Thomas,  ke  la  bulteno  fojfoje  havas  tre  kliŝajn 
troigajn  karikaturojn  kun  religiuloj  kiel 
absurde  stereotipaj  stultaj  frenezaj  teroristoj 
ktp  (tia  bildŝerco  iom  ironie  aperas  sur  la 

paĝo  9  apud  lia  letero).  Tiaj  bildŝercoj  ekzistas 
kontraŭ  ĉia  ajn  homgrupo,  svarme  en  interreto 
ekzemple,  kaj  fojfoje  amuzetas  homojn,  kiuj 
ne  ŝatas  la  mokatan  celgrupon,  sed  ili  ne  multe 
servas  al  utila  diskuto.  Ili  eble  pli  fennas  ol 
malfermas  mensojn,  kaj  pli  firmigas  jamajn 
konvinkojn  ol  pensigas. 

Ili  ankaŭ  povus  forpuŝi  amikajn  religiulojn, 
kiuj  eventuale  legus  la  bultenon  kaj  ja 
konsentas,  ke  ĉiu  havu  rajton  vivi  sen  religio 
kaj  ties  deviga  influo  (t.e.,  ke  religio  estu 
persona  afero),  sed  kiuj  tamen  sentus  sin 
forpuŝita  de  ATEO  pro  tro  ofta  insulta 
malestimo  al  religiuloj  ĝenerale  kiel 
homgrupo. 

(Konsideru  la  renverson  :  mi,  kaj  kredeble 
multaj  aliaj  ateistoj,  multe  pli  emus  alianciĝi 
kaj  amikiĝi  kun  tiuj  religiuloj,  kiuj  traktas 
ateistojn  afable  malgraŭ  malsamaj 
mondrigardoj,  ol  kun  tiuj  juĝemaj  religiuloj, 
kiuj  konstante  atake  diras  ke  ateistoj  estas 
maletikaj  malhonestaj  stultaj  arogantaj  fiuloj 
irantaj  al  infero  ktp.) 

Sed  eble  tio  dependas  de  la  konkretaj  celoj 
de  ATEO  kaj  de  ĝia  bulteno.  Ĉu  nur  intema 
cirkulero  por  ateistoj,  aŭ  ankaŭ  simpatie 
interesa  kaj  infonna  por  ne-ateistoj  ?  Ĉu 
batalo  kontraŭ  religio,  ĉu  batalo  por  egaleco 
kaj  justeco  por  ĉiuj  sendepende  de  religio  ? 

Russ  Williams,  Polujo 

r  ĴMsMtoV/ 


Legante  la  kontribuon  de  Thomas 
Heberlein  el  Germanujo  en  la  lasta  numero 
de  Ateo,  mi  estis  surprizita  : 

1)  de  la  demando  :  «  Ĉu  fariĝi  ateisto 
signifas  ne  plu  okupiĝi  pri  aliaj  filozofioj  ? 
Alivorte  :  ĉesigi  pensadon  ?  » 

Laŭ  mi,  estas  la  malo.  Esti  ateisto  aŭ 
agnostikulo  ĉion  permesas,  ĉu  okupiĝi  pri 
filozofioj  aŭ  ne  ...  Eĉ  pli,  ateismo  liberigas 
nin  de  la  kutima  pretigita  pensmaniero  kiun 
la  societo  pere  de  nia  edukado,  trudas  al  ni. 
Fine  ateismo  lasas  nin  pensi  kaj  decidi  per  ni 
mem.  Ni  ne  plu  havas  «  modelon  »  por  sekvi. 
Ni  serĉas  la  plej  taŭgan  manieron  trapasi  la 
tutan  vivon.  Simple,  fari  al  la  aliaj  kion  ni 
ŝatus  ke  ili  faru  al  ni.  Tio  postulas 
pripensadon  eĉ  se  la  afero  ne  aspektas  tiel. 
Ateismo  estas  deirpunkto  al  libereco  kaj 
humana  komprenemo.  Ne  plu  kredante  je  iu 
dio,  ateisto  fidas  Homon,  do  «  kredas  »  je 
Homo  se  mi  povas  uzi  tiun  esprimon. 

2)  de  la  rimarko  pri  karikaturoj  kiujn  la 
aŭtoro  malŝatas.  Kial  ne  mok(et)i  la  kredojn 
de  homoj  ?  Kial  ofendiĝi  pri  tio  ?  Kredo 
estas  nur  virtuala  koncepto  neniam  pruvita. 
Moko  de  homoj  ne  povas  esti  akceptata  sed 
kredoj  ŝajnas  al  mi  tute  alia  afero.  Mi  volonte 
konsilus  al  kredantoj  ke  ili  ne  hezitu  moki 
niajn  ne-kredojn.  Mi  volus  vidi  tion  kaj  mi 
vetas  ke  ateistoj  ridus,  fajfus  pri  tio  anstataŭ 
procesi,  koleri  aŭ  malpermesi  !  Tamen, 
pripensu  pri  tiuj  multaj  kredantoj  kiam  ili 
asertas  ke  mankas  « io  »  al  la  ne-kredantoj, 
subdirante  ke  tiu  «  manko  de  spiritualeco  » 
malhelpas  ilin  egali  la  kredantojn.  Kiel 
pritaksi  tiun  antaŭjuĝon  ? 

Martine  Riviere,  Francujo 


ATEO  21 


Paĝo  19 


A  teismo 

organo  de  ATEO 

Ateista  Tutmonda  Esperanto-Organizo 


Vorto  de  la  redaktoro .  2 

Ateismo  kaj  la  rajto  je  libera  esprimiĝo  (kongresa  temo) .  2 

Esperanto  kaj  ateismo .  6 

Religio  kaj  socio .  75 

La  figarbo .  16 

La  eterna  reveno .  18 

Du  reagoj  al  la  lastnumera  kontribuo  de  Thomas  Heberlin .  18 


Bonvolu  sendi  viajn  artikolojn  al  la  redaktoro  :  ateismo@oranqe.fr 

Por  informoj  :  Anna  Lowenstein,  anna.lowenstein@esperanto.org 
117  Dukes  Avenue,  London  N10  2QD,  Britujo 

Prezidanto  :  Roland  Schnell,  Germanujo 
Vicprezidanto  :  Dominique  Simeone,  Francujo 
Sekretario  :  Anna  Lowenstein,  Italujo 
Kasisto  :  Dieter  Rooke,  Svislando 
Redaktoro  :  Christian  Riviere,  Francujo 


Jarkotizo  :  10  €  por  A-landoj 

8  €  por  B-landoj 


Konto  ateo-y  ĉe  UEA 


